Sumber banyu kali iki asalé saka patemon antara sawatara anak kali utama, ya iku Tariku, Van Daalen lan Taritatu. Banyu kang nyawiji mau banjur mili ngalor ngliwati lembah Pagunungan Van Rees banjur tumuju marang pérangan dhelta kang wujud rawa lan dhataran cendhèk. Kali iki wusanané tekan muara ya iku ing Samudra Pasifik ing titik lor Tanjung D'Urville. Tlaga Rombebai lan Bira dumunung ing sadawané ilèn kali iki.